CELEX: 62009TA0370
Language: lv
Date: 2012-06-29 00:00:00
Title: Lieta T-370/09: Vispārējās tiesas 2012. gada 29. jūnija spriedums — GDF Suez /Komisija (Konkurence — Aizliegtas vienošanās — Vācijas un Francijas dabasgāzes tirgi — Lēmums, ar kuru konstatēts EKL 81. panta pārkāpums — Tirgus sadale — Pārkāpuma ilgums — Naudas sodi)

11.8.2012   
            
            
               LV
            
            
               Eiropas Savienības Oficiālais Vēstnesis
            
            
               C 243/16
            
         Vispārējās tiesas 2012. gada 29. jūnija spriedums — GDF Suez/Komisija
   (Lieta T-370/09) (1)
   
   (Konkurence - Aizliegtas vienošanās - Vācijas un Francijas dabasgāzes tirgi - Lēmums, ar kuru konstatēts EKL 81. panta pārkāpums - Tirgus sadale - Pārkāpuma ilgums - Naudas sodi)
   2012/C 243/29
   Tiesvedības valoda — franču
   
      Lietas dalībnieki
   
   
      Prasītāja: GDF Suez (Parīze, Francija) (pārstāvji — J.P. Gunther un C. Breuvart, advokāti)
   
      Atbildētāja: Eiropas Komisija (pārstāvji — V. Di Bucci, A. Bouquet un R. Sauer)
   
      Priekšmets
   
   Galvenokārt, prasība daļēji atcelt Komisijas 2009. gada 8. jūlija Lēmumu C(2009) 5355, galīgā redakcija, kas attiecas uz [EKL] 81. panta piemērošanas procedūru (lieta COMP/39.401 — E.ON/GDF) un, pakārtoti, prasība atcelt vai samazināt prasītājai uzlikto naudas sodu
   
      Rezolutīvā daļa:
   
   
               1)
            
            
               atcelt Komisijas 2009. gada 8. jūlija Lēmuma C(2009) 5355, galīgā redakcija, kas attiecas uz [EKL] 81. panta piemērošanas procedūru (Lieta COMP/39.401 — E.ON/GDF) 1. pantu, pirmkārt, ciktāl tajā ir konstatēts, ka pārkāpums ilga vismaz no 1980. gada 1. janvāra līdz 1998. gada 24. aprīlim attiecībā uz pārkāpumu, kas tika izdarīts Vācijā, un, otrkārt, ciktāl tajā ir konstatēts, ka laikposmā no 2004. gada 13. augusta līdz 2005. gada 30. septembrim pārkāpums tika izdarīts Francijā;
            
         
               2)
            
            
               Lēmuma C(2009) 5355, galīgā redakcija, 2. panta b) punktā GDF Suez SA uzliktā naudas soda apmēru noteikt EUR 320 miljonu apmērā;
            
         
               3)
            
            
               pārējā daļā prasību noraidīt;
            
         
               4)
            
            
               katrs lietas dalībnieks sedz savus tiesāšanās izdevumus pats.
            
         
      (1)  OV C 282, 21.11.2009.